ಹಿಪ್ಪೆಮರ 'ಸಪೋಟೆಸಿ'ಕುಟುಂಬಕ್ಕೆ ಸೇರಿರುವ ದೊಡ್ಡ ಮರ. ಇದರ ಸಸ್ಯಶಾಸ್ತ್ರ ಹೆಸರು ' ಮಧುಕ ಲಾಂಗಿಪೋಳಿಯಾ' ಮತ್ತು ಲಾಂಗಿಪೋಲಿಯಾ ಇಂಡಿಕಾ. ಹಿಪ್ಪೆದ ಮರ ಉಷ್ಣವಲಯದಲ್ಲಿರುವ ಅರಣ್ಯ ಗಳಲ್ಲಿ, ಬಯಲು ಸ್ಥಳಗಳಲ್ಲಿ ಬೆಳೆಯುತ್ತವೆ. ಹಿಪ್ಪೆಮರಗಳು <MASK>,ಬಿಹಾರ,ಉತ್ತರಪ್ರದೇಶ,ಕೇರಳ,ಗುಜರಾತ್ ಮತ್ತು ಒಡಿಶಾದ ಅರಣ್ಯಗಳಲ್ಲಿ ವಿಸ್ತರಿಸಿವೆ . ಹಿಪ್ಪೆಮರ ೧೬-೨೦ ಮೀಟರುಗಳಷ್ಟು  ಎತ್ತರ  ಬೆಳೆಯುತ್ತದೆ. ದೃಢವಾಗಿರುವ ಕಾಂಡ, ಕೊಂಬೆಗಳಿರುತ್ತವೆ. ಕೊಂಬೆಗಳ  ತುದಿಯಲ್ಲಿ ಎಲೆಗಳು ಗುಂಪಾಗಿರುತ್ತವೆ. ಎಲೆಗಳು  ದಪ್ಪಗಿದ್ದು, ದೀರ್ಘಾಂಡಾಕಾರವಾಗಿ, ೬-೯X೧೩-೨೩ ಸೆಂ.ಮೀ. ಪರಿಮಾಣದಲ್ಲಿ ಇರುತ್ತವೆ. ಹೂವುಗಳು  ಕೊಂಬೆಗಳ ಅಂಚಿನಲ್ಲಿ ಗೊಂಚಲಾಗಿ ಬೆಳಯುತ್ತವೆ. ಹಣ್ಣು ಅಂಡಾಕಾರ/ತತ್ತಿಪಾಂಗಿನಯಂತೆ ಇರುತ್ತವೆ. ಹಿಪ್ಪೆ ಹೂಗಳಿಂದ ಹಿಪ್ಪೆ ಹೆಂಡವನ್ನು(alcohol) ತಯಾರು ಮಾಡಲಾಗುತ್ತದೆ. ಒಂದು ಮರದಿಂದ, ಒಂದು ವರ್ಷಕ್ಕೆ  ೬೦-೮೦ಕೇ.ಜೀ ಹಿಪ್ಪೆ ಬೀಜ ಇಳುವರಿ ಆಗುತ್ತದೆ. ಹೂವುಗಳಾದರೆ  ೧೦೦-೧೫೦ ಕೇ.ಜಿ.ಸಿಗುತ್ತವೆ. ಹಿಪ್ಪೆ  ಬೀಜದಲ್ಲಿ ಕಾಳು/ತಿರುಳು ೭೦% ಪ್ರತಿಶತ ಇರುತ್ತದೆ. ಬೀಜದಿಂದ ಆದರೆ ೩೦%, ಕಾಳು/ತಿರುಳುನಿಂದ ೪೫-೫೦% ಎಣ್ಣೆ  ಬರುತ್ತದೆ. ಸಾಧಾರಣವಾಗಿ ರೋಟರಿಗಾಣೆ, ಅಥವಾ ಎಕ್ಸುಪೆಲ್ಲರು ಯಂತ್ರಗಳ ಸಹಾಯದಿಂದ ಎಣ್ಣೆಯನ್ನು ತೆಗೆಯಲಾಗುತ್ತದೆ.
ಹಿಪ್ಪೆ ಎಣ್ಣೆ
ಕೇರಳ ಗುಜರಾತ್ ಜಾರ್ಖಂಡ್ ಉತ್ತರಪ್ರದೇಶ